cyanic-selkie/wikianc huggingface dataset:
Расизам во Бразил
Стапка на убиства
Била направена студија за убиствата во Бразил во периодот од 2000 до 2009 година. Променливите биле раса/боја на кожа, пол и образование. Статистиката на убиства била добиена од Информацискиот центар за смртност. При анализата на трендот користена е полиномна регресија на историските временски низи (p < 0,05, 95% интервал на доверба). Црното и мултирасното население претставувало 69% од жртвите во 2009 година. Стапката на убиства пораснала кај црното население додека се намалила кај белото во периодот на студијата. Стапката на убиства пораснала и кај пообразованото и понеобразованото црно население, кај белото се намалило понеобразованите, а била стабилна кај пообразованото.
Во 2009 година, црното население било со повисок ризик за убиство од белото без разлика на нивото на образование. Меѓу 2004 и 2009 година, стапката на убиства се намалила кај белото население, додека се зголемила кај црното.
Во 2008 година, биле убиени 111,2% повеќе црни отколку бели жители на Бразил. Состојбата е уште полоша кај младите (15-24 години). Кај белото население, бројот на убиства паднал од 6.593 на 4.582 од 2002 до 2008 година, пад од 30%, додека пак кај младото црно население пораснал од 11.308 на 12.749, раст од 13%. Во 2008 година биле убиени 127,6% повеќе млади црни луѓе отколку бели, додека десет години претходно таа разлика била 39%.
Во државата Параиба во 2008 година, бројот на убиено црно население било 1083% повеќе од белото, додека тој процент изнесувал 974,8% во државата Алагоас. Во 11 држави тој процент изнесувал повеќе од 200%.
Манастирче (Ботун)
Манастирче — археолошко наоѓалиште во охридското село Ботун, Општина Дебрца. Претставува црква од раниот среден век.
На брегот на околу 1 км западно од селото, на патот за Бела Вода, лежат урнатини од сакрална градба. Според околностите, може да се работи за црква со триконхална архитектонска основа.
Мерсдорф (Тирингија)
Мерсдорф (Mörsdorf) — општина во округот Зале-Холцланд, во сојузната покраина Тирингија, Германија.
Географија
Местото се наоѓа околу два километри североисточно од Квирла во непосредна близина на автопатот А4. Низ Мерсдорф поминува локалниот пат L1076 од Штатрода кон Рајхенбах.
Луѓе, неизбројани
Луѓе, неизбројани е канадски документарен филм од 2011 година во режија на Арон Јегер. Ја раскажува приказната за културата и историјата на ромскиот народ (општо познати како цигани ) во Европа, со посебен акцент на нивната тешка состојба за време на холокаустот. Филмот исто така прави паралела околу сличностите на нетолеранција помеѓу времето на Порајмосот (ромскиот холокауст) и зголемената нетолеранција и злоупотреба на правата на Ромите во Европа денес. Беше номиниран за награда на продуцентскиот гилд на Америка во 2012 година. Филмот беше прикажан на њујоршкиот џипси фестивал и е дел од серијата предавања за холокаустот на универзитетот Вандербилт.
Јазовец
Исхрана
Јазовецот се храни претежно со мали цицачи кои живеат на земја, па мошне чест плен му се прериските пци, кои ги ископува од подземните брлози. Тие се активни ноќе, а пленот го наоѓаат благодарејќи на добро развиеното сетило за мирис, вид и слух. Благодарејќи на силните предни нозе и канџи, јазовците се добри копачи, а тунелите кои ќе ги ископаат во потрага по плен ги користат и за спиење.
Вреќа за спиење
Вреќа за спиење — заштитна вреќа во која лицето може да спие наместо во кревет. Нејзината основна цел е да обезбеди топлина и изолација, при што до одредена мерка штити од ветар, врнежи, и скрива од погледи. Основниот дел на вреќата за спиење главно е направен така што ги ублажува непријатните нерамнини на земјата, а уште подобри ублажување се добиваат со комбинирања со подлоги направени за таа цел.
Јазовец
Размножување
Живеат самостојно, а во текот на сезоната на парење мажјаците и женките ги зголемуваат своите територии во потрага по партнер. Јазовците се парат во доцно лето или рана есен. Во рана пролет женките ги котат младите, најчесто од 1 до 5, во подземното дувло обложено со трева. Младите се раѓаат слепи и беспомошни, па женките ги хранат, негуваат и штитат уште 5 до 6 недели. Поголемиот дел од зимата го поминуваат мирувајќи, иако кај нив нема вистински зимски сон.
Вреќа за спиење
Шаторот скоро од сите аспекти за удобност и заштита е подобар од вреќата за спиење, но е поголем и потежок, а со тоа погломазен за носење. Вреќата за спиење често се користи во комбинација со шаторот.
Јазовец
Распространетост
Јазовецот живее во САД, Северно Мексико и во Европа.
Вреќа за спиење
Вреќата за спиење ја користат планинарите, камперите, членови на експедиции, астронаути и други.
NGC 6444
NGC 6444 — расеано ѕвездено јато во соѕвездието Скорпија, заведено во Новиот општ каталог на длабоконебесни тела.
Откривање
Објектот е откриен на 7 јуни 1837 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6444 е од видот III2m. NGC 6444 има само една позната привидна димензија, која изнесува 12'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 49 м 35,1 с, а неговата деклинација, односно висината на лакот на тој агол, -34° 49' 11"".
Договор од Белград
Договорот од Белград — договор кој бил потпишан на 18 септември 1739 година, со кој бил ставен крај на Австриско-турската војна (1737-1739).
Според договорот, Австрија била потиснета од Балканот. Така Белград и Шабац со цела Србија до Сава и Дунав, Влашка и дел од Босна биле повторно дадени на Османлиите. Австрија го задржала Банат но морала да ги сруши сите тврдини кои ги изградила во текот на владеењето на овие земји по Пожаревачкиот договор.
Тијана Милојевиќ
Тијана Милојевиќ (родена на 10 септември 1998 година) е одбојкарка од Србија. Таа настапува за екипата на ОК Црвена ѕвезда. Таа била член на одбојкарската репрезентација на Србија до 18 години во 2015 година, која го освоила сребрениот медал на Европското првенство во одбојка за млади и на Европскиот младински олимписки фестивал.
Кариера
Тијана израснала во одбојкарскиот клуб на Црвена ѕвезда каде ги поминала сите помлади годишни категории. По пет години студирање во САД и играње за Универзитетот во Сиетл, Тијана се вратила во својот матичен клуб на Црвена ѕвезда.
Млади играчи до 18 години
Во 2015 година, Милојевиќ ја претставувала српската одбојкарска репрезентација до 18 години. Настапувала на младинското Европско првенство во одбојка за девојки 2015 година, кое се одржало од 28 март до 5 април истата таа 2015 година. Тимот стигнал до финалето победувајќи ги одбојкарките на Италија и Германија, но во финалето загубил од репрезентацијата на Русија во пет сета. И покрај загубеното финале, Тијана била наградена за најдобро либеро на натпреварот. Три месеци подоцна, репрезентацијата на Србија до 18 години повторно настапувала во финалето на Европскиот младински летен олимписки фестивал 2015 година. Српската репрезентација повторно загубила во финалниот натпревар кој се одиграл на 1 август. Нивниот противник, репрезентацијта на Турција на тој натпревар повела со 2:0. Екипата на Тијана Милојевиќ ги добила наредните два сета, но на крајот го загубиле натпреварот во последниот сет со резултат од 8:15.
По младинското европско првенство во одбојка за девојки, Милојевиќ учествувала со тимот и на Светското првенство во одбојка до 18 години на ФИВБ за девојки во 2015 година од 7 до 16 август 2015 година. За жал, на тоа првенство репрезентацијата на Србија загубила во четвртфиналето од селекцијта на Италија. Го освоиле 5-то место во генералниот пласман, а тимот на Италија подоцна биле нови шампионки.
Јуниори за возраст до 19 години - У19
Во 2016 година, Милојевиќ била избрана во репрезентацијата на Србија до 19 години за Европското првенство во одбојка за жени до 19 години во 2016 година. Србија на крајот го освоила сребрениот медал откако во финалето загубила од Русија со 0:3.
Ашкулица (Сенокос)
Ашкулица — археолошко наоѓалиште во прилепското село Сенокос. Претставува населба од доцноантичко време. Се наоѓа на 100 метри југоисточно од селото, каде се гледаат темели од градба градена од кршен камен и варов малтер, а наоколу, по површината се гледаат фрагменти од керамички садови, тегули и питоси.
Никола Бакрачески
Никола Бакрачески (роден на 18 ноември 1970 година) — градоначалник на Општина Охрид во периодот од 2013 до 2017 година. По професија е интервентен кардиолог. Средно образование завршил во гимназијата „Св. Климент Охридски“ - Охрид. Со високо образование се стекнал на Медицински факултет - Скопје, а таму ја одбранил и својата докторска дисертација во 2011 година. Пред да ја преземе градоначалничката функција бил директор на Кардиолошкиот завод од Охрид. Тој како личност е комуникативен, ентузијаст, флексибилен и прилагодлив на средината.
Vip operator
А1 Македонија или поранешен Vip operator е третиот мобилен оператор во Македонија основан на 27 март 2007 година. На 3 септември 2019 година Vip изврши промена на името и стана дел од А1 групацијата.
Создавање на КејблТел
КејблТел или CableTEL беше најголем оператор на Електронска Комуникациска Мрежа во Македонија. Создаден е со обединување на 13 кабелски оператори од Македонија, од страна на група стратешки американски инвеститори.
Нудеше повеќе сервиси и разновидни пакети за своите корисници, како Кабелска Аналогна ТВ, Кабелска Дигитална ТВ, Кабелски Интернет (docsis), Кабелски Интернет (LAN) и фиксна телефонија.
На 11 ноември 2011 година фирмата КејблТел се ребрендира во „Близу“ (Blizoo).
Консолидација и згаснување на „One“ и „Blizoo“
„Vip operator“, „One mk“ и „Blizoo mk“ од 11 мај 2016 официјално се споиле во една компанија. Одлуката била донесена на Собранието на акционери одржано на 17 јуни 2015 година, со прифаќање на Спогодбата за присоединување. Фирмите „One mk“ и „Blizoo mk“ од 11 мај 2016 престанале да постојат како правни лица, а сите вработени, како и целокупниот имот и обврски биле преземени од „Vip Македонија“. На 3 септември 2016 година, „Vip Македонија“ најавил дека компанијата ги згаснува двата продуктни бренда „One“ и „Blizoo“ и вовела еден бренд - „Vip“, (подоцна променет во one.Vip) под чија капа компанијата продолжила да го нуди целото свое портфолио на услуги наменети за приватни и деловни корисници.
Пребег
Пребек или Пребег е приградска населба на Штип. Сместена е на северозападната страна од градот на излезот кон Кочани и Велес. Воедно Пребек претставува и индустриска зона, единствена покрај „Бунарџик“, за мало стопанство.
Демографија
Според неофицијални податоци, Пребек е најмултиетничката заедница во источниот дел на Македонија. Мнозинството се Македонци, но има и жители од речиси сите поранешни југословенски републики.
Културни и природни знаменитости
Над Пребек се наоѓаат два ридски врвови (едниот кота) од кои има поглед над цел Штип, Ново Село, Плачковица, Осоговијата, Кочанско Поле, врвот Богословец, Серта, Јакупица, дел од течението на Брегалница и делумно Овче Поле.
Барним-Одербрух
Барним-Одербрух (Barnim-Oderbruch) — општинска заедница во округот Меркиш-Одерланд, во Бранденбург, Германија. Нејзиното седиште е во Врицен, иако самиот град не е дел од општинската заедница.
Општинската заедница Барним-Одербрух се состои од следниве општини:
Есенска песна
Есенска песна - збирка поезија на францускиот поет Пол Верлен. Книгата е објавена од страна на издавачката куќа „Македонска книга“ во 1987 година. Изборот и препевот го направил Паскал Гилевски.
Содржина
Во книгата се застапени 34 песни на Верлен, во четири циклуси: Циклусот „Меланхолија“ ги содржи песните: Nevermore, Мојот интимен сон, По три години, Желба, Умор, Зајдисонце, Чувствителна прошетка, Мистичен залез, Есенска песна, и Славеј.
Циклусот „Галантни свечености“ ги содржи песните: Месечева светлина, Наивните момчиња, Школки, Сентиментален разговор, Луната бела, Нејзината десна рака со гест мил и палав, Ќе заврши срце мое тешката проба, Каминот, интимниот ламбен лач, и Јас лутав по патиштата мрежни.
Циклусот „Романси без зборови“ ги содржи песните: О, морно восхитување, Низ еден мрмор чуден јас ги следам, В плач ќе прсне моево срце, Пијаното што го бакнуваат раце нежни, О тажната душа ми свена, Заборавен напев, Green, Spleen, Убост и слабост женска, Рацете мили некогаш што беа мои, О, мој боже, твојата љубов ме рани, Песната на Гаспар Хозе, Мрачен сон се вие, Од затворот, и Тагата ломна на човечкото тело.
Циклусот „Песни за неа “ ги содржи песните: Никој како мене под небото цело, Сезоната што се ближи, Ако сакаш ти, незналке красна, Тебе те сонив ноќва јас, и Јас сум верувал, но сега сè е свршено.
На крајот од книгата се наоѓа поговор со наслов „За поезијата на Пол Верлен“, напишан од Паскал Гилевски.
Технички информации
Книгата е со димензии од 23 сантиметри и има 82 страници. Таа е каталогизирана во НУБ „Св. Климент Охридски“ - Скопје, но не ја поседува меѓународната ознака ISBN. Ликовното уредување го направил Коста Бојаџиевски, илустрациите во книгата се дело на Аристид Мајол, а коректурата ја извршила Емануела Костова. Книгата била отпечатена во печатницата „Нова Македонија“, во Скопје.
Трета фудбалска лига на Македонија 2008/2009
Третата фудбалска лига на Македонија 2008/2009 - 17. издание на Третата фудбалска лига на Македонија. Сезоната започнала во август 2008, а завршила во јуни 2009.
Монтефуско
Монтефуско — општина во покраината Авелино од регионот Кампанија, Италија. Населението на 30 јуни 2019 година било 1,279 жители.
Жени на дваесеттиот век (филм)
Жени на дваесеттиот век (англиски: 20th Century Women) - американски филм, во режија на Мајк Милс. Главните улоги во филмот ги толкуваат: Анет Бенинг, Ел Фенинг, Грета Гервиг, Лукас Џејд Цуман и Били Крудуп.
Содржина
Дејството на филмот се случува во 1979 година и го прикажува созревањето на неколку девојки, придружено од панк-рок и хард-кор музиката...
Осврт кон филмот
Филмот е далеку од носталгична медитација, туку се одликува со современ пристап, слоевитост на неколку универзални теми, обработени на неконвенционален начин. Филмот бил сниман во текот на шест години, што се должи на големата страст вложена во неговото создавање.
Регионален пат 1205
Регионален пат 1205 (ознака: Р1205) — регионален пат во Македонија, со насока на движење север-југ. Има вкупна должина од 54,4 километри и 7 делници. Патот започнува во близина на селото Страцин и се движи на југ кон штипското село Крупиште.
Делници
Регионалниот пат 1205 според Јавното претпријатие за државни патишта има вкупно 7 различни делници.
Културно наследство на Македонија во Општина Долнени
Ова е список на објекти прогласени за културно наследство на Македонија на подрачјето на Општина Долнени според евиденцијата во Регистарот на културно наследство на Управата за заштита на културното наследство на Македонија (УЗКН).
Ромологија
Ромологијата (повремено циганологија) - новонастанато меѓудисциплинарно поле за етнички студии што се однесува на искуствата на ромскиот народ. Многу ретки (или небитни) поими за областа се ромски студии, ромалогија, и ромистика. Ромските студии се засноваат на аспекти на социологијата, антропологијата, лингвистиката и политичките науки. Посебни насочени области се потекло на ромскиот народ, искуства на прогонства и политичко угнетување, ромски јазик, ромско општество и култура и ромски обичаи и традиции.
Областа за истражување на ромски студии често се протега надвор од етничките Роми до ирските патници, Јениче и други групи традиционално познати како Цигани.
Публикации
Главната публикација  во оваа област е академското списание „Romani Studies“, кое го издава „Циганско усно друштво“ и го уредува Кимо Гранквист, професор по ромски студии на Универзитетот „Содертерн“, Стокхолм.
Химера (митологија)
Химера (грчки: Χίμαιρα) - суштество од старогрчката митологија, составено од делови на неколку различни животни, кое исфрлало оган од устата, а живеело во Ликија, Мала Азија. Во „Илијадата“ (VI, 181), Хомер го опишува како комбинација на лав (однапред), змеј (одназад) и коза (во средината).
Химерата како тема во уметноста и во популарната култура
Химерата се јавува како тема во бројни дела од уметноста и популарната култура, како:
Св. Богородица (Ботун)
'''Св. Богородица''' — археолошко наоѓалиште во охридското село Ботун, Општина Дебрца. Претставува црква од средниот век.
Овие остатоци од еднокорабна црквичка е основата врз која е изградена поновата Црква „Св. Богородица“ на Ботунскиот манастир. Местото се наоѓа на една падина во подножјето на планината, оддалечена 2 км западно од селото, десно од реката Сатеска и од патот Кичево - Охрид (автопатот А2). Остатоците се потврдени во 1990 г. при теренските подготовки за нејзиното обновување.
Хуан Антонио Флеча
Хуан Антонио Флеча Џанони (Juan Antonio Flecha Giannoni; р. во Хунин, Аргентина) — поранешен шпански професионален друмски велосипедист, кој настапувал помеѓу 2000 и 2013 година Флеча имал углед на специјалист за класици и на агресивен возач, бидејќи често учествува во бегствата. Негови најголеми победи се етапа на Тур де Франс 2003, успесите на два згаснати класици Цири-Мецгете и Џиро дел Лацио во 2004 и Омлоп Хет Ниувсблад во 2010. Исто така е познат по бројните негови високи пласман на важните еднодневни трки, најмногу на Париз-Рубе, каде седум пати завршувал во првите десет без да забележи победи. На големите трки, често бил назначуван како помошник на некој друг возач.
Ран живот
Флеча ги поминал првите години од неговиот живот во Аргентина. На четиригодишна возраст го изгубил таткото, кој умрел во автомобилска несреќа. Се преселил со неговата мајка во Шпанија, кога имал единаесет години, каде живееле во Сиџес, близу Барселона.
Кариера
Стекнал слава во 2003, кога станал првиот возач роден во Аргентина, кој освоил етапа на Тур де Франс, додека возел за. Кога поминувал низ целта извел уникатен победнички поздрав: со пантомима отпуштил стрела во чест на неговото презиме. По трката изјавил: „Мојата победа е специјална и ми припаѓа мене и никому друг!“
Во 2004 се нашол во улога на ководач во италијанската екипа на класиците и еднодневните трки, со добри резултати на трките Трката околу Фландрија, Париз-Рубе и Лиеж-Бастон-Лиеж и победи на Цири-Мецгете и Џиро дел Лацио. Често го споделувал водството во екипата со швајцарскиот возач Фабијан Канчелара, со кого велел дека соработува многу добро. На Цири-Мецгете победил во спринт од 30 луѓе пред Италијанецот Паоло Бетини. Оваа победа му помогнала да дојде до петтото место во Светскиот друмски куп UCI 2004, пласман каде се сметале резултатите од десет големи трки.
Следната сезона со Фаса Бортоло во 2005 го довела Флеча во контроверзни завршници на Гент-Вевелгем, каде се борел до последната секунда. Нико Матан од ја нападнал водечката група на 9 километри пред крајот и само Флеча и Баден Кук  имале сила да го следат. Потоа, Флеча започнал сопствен напад, со што другите двајца отпаднале. Изгледало како да е сè решено, кога Матан стигнал со него во последниот километар користејќи ја заветрината од автомобилите на трката, што не е дозволено и го победил Флеча на целта. Неколку дена подоцна, завршил на третото место на Париз-Рубе, потврда на неговите вештини на класиците со калдрма. Влегол на велодромот во Рубе со Том Бонен и Џорџ Хинкапи, но неговата спринтерска брзина не била доволна за победа. Возачот на Еускалтел-Еускади Егои Мартинес изјавил во интервју дека за време на трка „треба да се има глава и став како оној на Хуан Антонио Флеча“, во однос на неговата посветеност и позитивен став кон тркањето.
2008
На Вуелта а Еспања, Флеча ја прикажал неговата смисла за хумор, откако зел американско знаме и возел со него околу 200 метри. Во октомври ја освоил првата победа откако се приклучил на екипата на трката Сиркут Франко-Белж. Бил четврти на 18 секунди пред последната етапа, која била одржана на силен дожд и ниски температури. Тој се одвоил од групата од 24 возачи со Себастјен Роселер од и завршил на второто место на етапата, правејќи доволна разлика помеѓу него и поранешниот водач Јирген Рулантс, со што го освоил генералниот пласман.
2010
Од 2010 возел за новата екипа. На почетокот на сезоната учествувал во победата на екипата на екипниот хронометар на Трката околу Катар. Ја остварил својата прва поголема победа на еднодневната трка Омлоп Хет Ниувсблад со неговата нова екипа, станувајќи првиот Шпанец, кој победил на трката. Тој го нападнал Филип Жилбер на делницата со калдрма пред неговото бегство на 20 километри до целта. Ја посветил победата на неговата екипа и неговиот поранешен колега Франк Ванденбрук, кој умрел трагично во октомври 2009. Во март завршил на подиум на трката Е3 Харелбеке зад соперниците од класиците Том Бонен и Фабијан Канчелара. Тројцата се одвоиле на повеќе од 25 километри до целта и соработувале со цел да ја држат на растојание главата група, додека Канчелара не започнал сопствен напад на 2 километри пред целта и ја освоил трката со голема разлика. Флеча бил отспринтан од Бонен за второто место. Две недели подоцна на Париз-Рубе, го зазел повторно третото место по бегството со Тор Хушовд во безуспешен напад за достигнување на Канчелара. Канчелара бил напред недопирлив цел ден, додека брзината на Хушовд била пребрза за Флеча на целта. Том Бонен бил вознемиран бидејќи Флеча и целата група не успеале да го достигнат Канчелара и коментирал за тоа, откако не ги следел Флеча и Хушовд кога нападнале.
Флеча заминал на Тур де Франс како помошник на неговиот водач Бредли Вигинс, кој се борел на планините и завршил 24. на крајот. Меѓутоа, Флеча ја добил наградата за борбеност на етапата 13, благодарение на долгото бегство со Пјерик Федриго од и возачот на  Силвен Шаванел. Триото било достигнато во подножјето на последното искачување.
2011
На краткиот пролог од 2,5 километри на Трката околу Катар, Флеча го фатило паника кога ветер однел некои од металните бариери кога тој ја поминувал целта. Успеал да остане на тркалата, откако вешто преминал низ бариерите. И покрај незгодата го освоил четвртото место на етапата, и подоцна четврто место на целата трка, 26 секунди зад Марк Реншо. Во февруари, Флеча сакал да ја повтори неговата победа од 2010 на Омлоп Хет Ниувсблад. Во влажни услови се одвоил од групата на околу 30 километри пред крајот и го достигнал единствениот велосипедист пред него, возачот на Себастијан Лангевелд. Флеча започнал напад на 5 километри пред крајот, но Лангевелд до достигнал. Двајцата се бореле до крајот, но Лангевелд ги одбивал да биде напред и Флеча отишол дотаму што се качил на тротоарот за да го принуди соперникот да поработи малку на чело. На крајот, Лангевелд бил подобар за неколку сантиметри на целта.
На деветтата етапа на Тур де Франс 2011, Флеча бил вмешан во драматичната несреќа, откако бил удрен од автомобил на француската телевизија, предизвикувајќи другиот член на бегството, Џони Хогерланд да заврши во бодликавата жица покрај патот. Имал повреди на неговиот лакот, но ја завршил етапата. Му била доделена наградата за борбеност со Хогерланд за таа етапа.
2012
На почетокот на годината, Флеча го освоил третото место на Трката околу Катар, благодарение на добриот пласман на четвртата етапа, која била единствена која не завршила со масовен спринт. Назад во Европа, завршил трет на Омлоп Хет Ниувсблад, забележувајќи место на подиумот четврта година по ред на овој класик. Го следел силниот напад на возачот на Сеп Ванмарке на секторот со калдрма „Ланге Мунте“ со Том Бонен. Флеча се обидел во последните километри, но бил поминат од двоецот, а Ванмарке ја освоил трката. Морал да се повлече од Тирено-Адријатико поради фрактура на раката, здобиена во тренинг.
Оздравел на време и учествувал на Париз-Рубе, надевајќи се на победа, откако шестпати во последните седум години завршил во првите десет на класикот, без ниедна победа. Тој бил дел од малата група вклучувајќи го неговиот колега Метју Хејман, кои се обиделе да го достигнат Том Бонен во неговото соло бегство, кое го отпочнал на 53 километри пред целта, но не можеле да стигнат до него. Влегол на велодромот во Рубе со уште двајца членови на бегството, но двајца други возачи им се приклучиле во последниот километар на самиот велодром. По спринтот, Флеча завршил на четвртото место на трката. Флеча постигнал добар резултат во јуни со четвртото место на главно рамната Стер ЗЛМ Тур. Неговиот колега Марк Кевендиш ја освоил трка.
На Вуелта а Еспања, Флеча возел како поддршка на неговиот водач, Крис Фрум. На етапата 13 се одвоил со други шест возачи. Бегството успеало и Флеча завршил трет, четири секунди зад Стив Камингс од екипата. Ја освоил наградата за борбеноста за оваа етапа.
Флеча го напуштил Тим Скај на крајот на годината и потпишал едногодишен договор со за 2013. Изјавил дека промената на екипите ќе му пружи поголема слобода за напад и помалку ќе си ги ускратува личните амбиции, како што било случај во Тим Скај.
2013
Првите значајни резултати на Флеча во сезоната 2013 стигнале на трката Гент-Вевелгем, кога нападнал рано на 80 километри пред крајот. Бил дел од водечката група, кога Петер Саган сам заминал кон победа и го зазел петтото место во завршниот спринт составен од девет возачи. Во априлт, холандскиот весник Volkskrant објавил статија, каде Флеча е обвинет дека примал трансфузии на крвта со докторот Еуфемијано Фуентес. Весникот навел дека возач заведен под код „Класикомано“ и „33“ во случајот Операција Пуерто е Флеча. Флеча ги отфрлил обвинувањата и неговата екипа застанала зад него и ветила дека ќе истражува понатаму.
Повлекување
Во октомври 2013, Флеча објавил дека ќе се повлече на возење по Трката околу Пекинг 2013.
Резултати на монументите
СО = се откажал
Авари (Кавказ)
Авари (кавкаски Авари) (аварцы) — најброен народ во Руската Република Дагестан, каде што сочинуваат околу 29% од населението (аварскиот јазик, како јазик за поширока комуникација, го користи уште еден дел од населението на Дагестан). Аварскиот јазик припаѓа на нахско-дагестанската група од семејството на севернокавкаски јазици. Аварите се од исламска вероисповед, а ги има вкупно околу 1.000.000, од кои околу 912.258 во Русија, 53.000 во Турција, околу 49.800 во Азербејџан и 1.206 во Казахстан.
Вардарски четнички корпус
Вардарскиот четнички корпус бил составен дел од вооружените сили на Равногорското движење на Дража Михаиловиќ во Вардарска Македонија.
Историја
Во летото 1943 година бил формиран штабот на Вардарскиот четнички корпус на чело со командантот Стојан Крстев (Крстевиќ), гардиски капетан на бившата кралска југословенска армија, роден во Порече, по потекло Македонец. Вардарскиот четнички корпус го сочинувале Прешевската, Кривопаланечката, Скопската, Жеглиговската и Ристовачката четничка бригада, а неговата дејност се одвивала на територијата Врање - Гнилање - Велес - Гевгелија - бугарска граница.
Прешевската бригада била под команда на поручникот Александар Горѓевиќ и се движела на теренот Прешевска долина - Пчињска околија. На Кривопаланечката бригада, пак, команданти биле Ангел Манасиевски, потоа Ѓорѓи Попов, а на крајот Петруш Стефанов, сите Македонци. Жиглиговската била под команда на Милош Анастасиевиќ и се движела до Пчиња, а Скопската бригада, под команда на Никодин Урдаревски, роднина на Александар Урдаревски, дејствувала на теренот на Скопска Црна Гора.
Бројната состојба и вооружувањето на Вардарскиот четнички корпус не може со сигурност да се утврди, но извесно е дека на почетокот на 1944 година нејзиниот командант, Крстев, имал околу 800 луѓе под оружје, претежно Македонци.
Во текот на 1944 година македонските четници биле целосно разбиени и дефинитивно се повлекле од територијата на Вардарска Македонија.
Бела Чешма (Сенокос)
Бела Чешма — археолошко наоѓалиште во прилепското село Сенокос. Претставува населба од доцноантичко време. Се наоѓа на 1,5 км југоисточно од селото, помеѓу железничката пруга и патот Мажучиште-Сенокос, каде се среќаваат остатоци од објекти од кршен камен и варов малтер, а има и многу фрагменти од керамички садови и питоси.
Жеда
Адриен Жедењи (унгарски: Adrienn Zsédenyi, 30 декември 1974), позната како Жеда (Zséda) е унгарска пејачка.
Живот
Жеда пораснала во Сентеш и учела во средното училиште Михај Хорват, каде што се приклучила на драматуршки и литературни групи. На 15-годишна возраст, студирала пеење со Олга Шик и исто така научила да свири на виолина. Жеда дејствувала во Златниот театар на Џон, Независен театар, Театарот за кредни кружници и Новиот театар. Таа добила диплома за додипломски студии по социјална работа на Универзитетот на Западна Унгарија.
Пејачки на клубови (1994-2001)
Во 1994 година, Жеда, Габи Сич, Петар Ковач и Болдисар Ласло, го основале Котон Клуб Сингерс. Во период од шест години, Жеда имала пет албуми. Таа ја напуштила групата во 2001 година пред групата да се распушти во 2009 година. Жеда продолжила да формира „Бела чоколада“ и така продолжи со соло кариера.
Соло кариера (2002-денес)
Жеда настапила со Михај Табањи во Вашингтон, како дел од унгарската делегација во Folger Shakespeare Library.
Во 2002 година, Жеда го издала својот деби соло албум. Продуцирана е од Виктор Ракончаи во музичкото студио Кобања. Една од најпопуларните песни на албумот бил Valahol egy férfi vár. Таа бил број еден на ВИВА ТВ листите три недели.
Во 2004 година, Жеда го издала својот втор албум, Zséda-Vue. Албумот, исто така, произвел неколку успешни синглови, вклучувајќи Мотел, Mindhalálig mellettem vagy и Újhold.
Во 2007 година, Жеда и Акош Летрај го снимиле Валахол како дует. Песната била популарна на VIVA TV и поминале четириесет недели на радио-топ листите во Унгарија.
Во 2008 година, бил издаден четвртиот албум на Жеда, Руж. Првиот сингл на албумот, Fekete rúzs, бил уште еден хит на VIVA TV.
Во 2011 година, Жеда го издала нејзиниот петти албум, Legyen úgy. Понатамошниот успех следи во 2012 година со Más világ и Ötödik érzék.
Во 2013 година, Жеда го извела Танц, и го објавила Hétköznapi mennyország. Таа го објавила " Хани перцет елз" во 2014 година. Во 2015 година, Жеда соработувала со Чаба Вастаг. Во 2016 година, таа го објавила Óceán и Adj még levegőt.
Во 2016 година, Зседа беше судија на А Дал, унгарскиот национален избор за Песна на Евровизија. Во 2017 година, таа повторно беше член на жирито за избор.
Активизам
Жеда ја поддржала кампањата на борбата против ракот на дојката, кампањата Заедно за природата и кампањата за обединување против семејното насилство.
Рајхенбах (Тирингија)
Рајхенбах (Reichenbach) — општина во округот Зале-Холцланд, во сојузната покраина Тирингија, Германија.
Географија
Рајхенбах се наоѓа во Тириншки Холцланд источно од автопатот А9.
Соседни општини
Соседни општини се градот Хермсдорф, Шлајфрајзен и Санкт Ганглоф во округот Зале-Холцланд, како и Крафтсдорф во округот Грајц.
Semantic Scholar
Овој пребарувач започнал како база на податоци која опфаќа теми како информатиката, геонауката и невронауката. Меѓутоа, во 2017 г. системот во својот корпус почнал да вклучува биомедицинска литература. Во септември 2022 г. опфаќал преку 200 милиони публикации од сите научни полиња.
Технологија
Semantic Scholar дава еднореченично резиме на научна литература. Една од неговите цели е да го реши проблемот со читање на многубројни наслови и долги извадоци на мобилни уреди. Настојува да осигура читателски пристап до трите милиони научни трудови кои се објавуваат годишно, земајќи предвид дека само половина од литературата воопшто се чита.
Вештачката интелигенција ја доловува суштината на трудот користејќи изводна техника. Проектот се служи со комбинација од машинско учење, обработка на природни јазици и машински вид за да додаде слој на семантичка анализа во традиционалните методи на цитатна анализа и да ги извади релевантните бројки, табели, единици и места од трудовите.
За разлика од Google Scholar и PubMed, Semantic Scholar е предвиден да ги истакнува најважните и највлијателните елементи на трудот. Вештачката интелигенција ги препознава скриените врски помеѓу истражувачките теми. Како претходно споменатите пребарувачи, Semantic Scholar исто така се користи со графовски структури, вклучувајќи ги Microsoft Academic Knowledge Graph, SciGraph на Springer Nature и Semantic Scholar Corpus.
Секој труд во Semantic Scholar има единствена назнака наречена Semantic Scholar Corpus ID (скрат. S2CID). Еве една ставка за пример:
Semantic Scholar е бесплатен, и за разлика од сличните пребарувачи (на пр. Google Scholar) не пребарува материјал кој се наплаќа.
Во едно споредбено проучување утврдено е дека истражувачките способности на Semantic Scholar преку систематски приод даваат 98,88 % точност на исходот при откривање на податоците. Во истото проучување разгледани се други функции на Semantic Scholar, како алатките за извидување на метаподатоци и неколку цитатни алатки.
Број на корисници и публикации
Во јануари 2018 г., откако претходната година е спроведен проект за ставање на биомедицински трудови и тематски резимеа, корпусот на Semantic Scholar опфаќал преку 40 милиони трудови од област ана информатиката и биомедицината. Во март 2018 г. за предводник на Semantic Scholar е назначен Даг Рејмонд, разработувач на машинското учење за подлогата Amazon Alexa. Во август 2019 г. бројот на метаподатоци во опфатените трудови (не самите PDF-ови) нараснал на 173 милиони по додавањето на записите на Microsoft Academic Graph. Во 2020 г. е склучено партнерство меѓу Semantic Scholar и издаваштвото на Чикашкиот универзитет, со кое сите написи од тоа издаваштво се ставени во корпусот на Semantic Scholar. На крајот од 2020 г. Semantic Scholar имал индексирано 190 милиони трудови.
Во 2020 г. Semantic Scholar достигнал 7 милиони корисници месечно.
Денитрификација
Денитрификација ― микробиолошко олеснето дејство каде нитратот (NO3−) се намалува и на крајот произведува молекуларен азот (N2) преку низа на средно гасовити производи од азот оксид. Факултативните анаеробни бактерии вршат денитрификација како вид на дишење што ги намалува оксидираните облици на азот како одговор на оксидацијата на дарител на електрони како што е органската материја. Преферираните азотни акцептори на електрони со редослед најмногу до најмалку термодинамички поволни вклучуваат нитрат (NO3−), нитрит (NO2−), азотен оксид (NO), диазотен оксид (N2O) конечно резултира со производство на диазот (N2) завршување на азотниот циклус. Денитрифициските микроби бараат многу ниска концентрација на кислород помала од 10%, како и органски соединенија за енергија. Бидејќи денитрификацијата може да го отстрани NO3−, намалувајќи го неговото истекување до подземните води, може стратешки да се користи за третман на отпадни води или животински остатоци со висока содржина на азот. Денитрификацијата може да истече N2O, која е супстанца што го осиромашува озонот и гас на стаклена градина што може да има значително влијание врз глобалното затоплување.
Директна редукција од нитрат во амониум, дејство познато како дисимилаторно нитратска редукција во амониум или ДНРА, е исто така можно за организмите кои го имаат генот nrf. Ова е поретко од денитрификацијата во повеќето екосистеми како средство за намалување на нитратите. Други гени познати кај микроорганизмите кои денитрификуваат вклучуваат нир (нитритна редуктаза) и nos (диазотна оксидна редуктаза) меѓу другото; организмите идентификувани дека ги имаат овие гени вклучуваат Alcaligenes faecalis, Alcaligenes xylosoxidans, многу од родот Pseudomonas, Bradyrhizobium japonicum и Blastobacter denitrificans.
Полуреакции
Денитрификацијата главно се одвива преку некоја комбинација од следните полуреакции, при што ензимот ја катализира реакцијата во загради:
Целосното дејство може да се изрази како нето избалансирана редоксирана реакција, каде што нитратот (NO3-) целосно се редуцира до диазот (N2):
Услови за денитрификација
Во природата, денитрификацијата може да се случи и во копнените и во морските екосистеми. Вообичаено, денитрификацијата се случува во аноксични средини, каде што концентрацијата на растворениот и слободно достапен кислород е исцрпена. Во овие области, нитрат (NO3- ) или нитрит може да се користи како замена терминален примател на електрони наместо кислород (O2), енергетски поповолен примател на електрони. Терминалниот примател на електрони е соединение кое се намалува во реакцијата со примање електрони. Примери за аноксични средини може да вклучуваат почви, подземни води, моклишта, нафтени резервоари, слабо проветрени агли на океаните и седименти на морското дно.
Понатаму, денитрификацијата може да се случи и во оксични средини. Висока активност на денитрификаторите може да се забележи во меѓуплимните зони, каде што плимните циклуси предизвикуваат флуктуации на концентрацијата на кислород во песочните крајбрежни седименти. На пример, бактерискиот вид Paracoccus denitrificans се вклучува во денитрификација и под оксични и аноксични услови истовремено. По изложување на кислород, бактериите можат да користат диазотно оксидна редуктаза, ензим кој го катализира последниот чекор на денитрификација. Аеробните денитрификатори се главно Грам-негативни бактерии во родот Proteobacteria. Ензимите NapAB, NirS, NirK и NosZ се наоѓаат во периплазмата, широк простор граничи со цитоплазматската и надворешната мембрана кај Грам-негативните бактерии.
Денитрификацијата може да доведе до состојба наречена изотопска фракционирање во почвената средина. Двата стабилни изотопи на азот, 14N и 15N се наоѓаат во профилите на седиментот. За време на денитрификацијата се претпочита полесниот изотоп на азот, 14N, оставајќи го потешкиот изотоп на азот, 15N, во резидуалната материја. Оваа селективност доведува до збогатување на 14N во биомасата во споредба со 15N. Покрај тоа, релативното изобилство на 14N може да се анализира за да се разликува денитрификацијата за разлика од другите дејствија во природата.
Употреба во третманот на отпадни води
Денитрификацијата најчесто се користи за отстранување на азот од канализацијата и комуналните отпадни води. Тоа е исто така инструментално дејство во изградените моклишта и крајбрежните зони за спречување на загадувањето на подземните води со нитрати што произлегува од прекумерната употреба на ѓубрива во земјоделството или во станбените простории. Биореакторите за дрвни деланки се проучувани од 2000-тите и се ефикасни во отстранувањето на нитратите од земјоделските отпадоци, па дури и од ѓубривото.
Во некои места за обработка на отпадни води, соединенијата како што се метанол, етанол, ацетат, глицерин или други производи се додаваат во отпадната вода за да се обезбеди извор на јаглерод и електрони за денитрификација на бактериите. Микробката екологија на таквите инженерски дејствија на денитрификација се одредува според природата на дарителот на електрони и условите за работа на дејството. Дејствијата на денитрификација се користат и во пречистувањето на индустриските отпадни води. Многу видови и дизајни на биореактори за денитрификација се комерцијално достапни за индустриски примени, вклучително и електро-биохемиски реактори, мембрански биореактори и биореактори со подвижни легла.
Аеробната денитрификација, спроведена од аеробни денитрификатори, може да понуди потенцијал за елиминирање на потребата од посебни резервоари и намалување на приносот на тињата. Постојат помалку строги барања за алкалност бидејќи алкалноста створена за време на денитрификација може делумно да ја надоканди потрошувачката на алкалност при нитрификација.
Austrian Arrows
Tyrolean Airways - Tiroler Luftfahrt GesmbH е авиокомпанија со седиште во Инсбрук, Австрија. Член е на Austrian Airlines Group како и на Star Alliance, и го користи името Austrian Arrows во рамките на корпорацијата. Главна база е аеродромот во Инсбрук, со централа на аеродромот во Виена.
Историја
Авиокомпанијата беше создадена во 1978 година под името Aircraft Innsbruck од страна на Gernot Langes-Swarovski и Christian Schwemberger-Swarovski. Го посвои името Tyrolean Airlines кога започна со нормален сервис на 1 април 1980 година. Авиокомпанијата беше откупена од страна на Austrian Airlines во март 1998. Во 2003 година, компанијата беше реименувана во Austrian Arrows. Компанијатa брои околу 1600 вработени.
Одредишта
Погледни опширно: Одредишта на Austrian Airlines
Austrian Arrows оперира на 6 одредишта во Австрија како и на 72 одредишта низ Европа.
Ричард Бодо
Ричард Бодо (унгарски: Richárd Bodó, 13 март 1993) е унгарски ракометар на Кометал Пик Сегед и унгарската репрезентација.
Наводи
<references group="" responsive="">
Кобалт(II) карбонат
Кобалт(II) карбонат е неорганско соединение со формулата CoCO3. Оваа црвеникава парамагнетна цврста супстанца е посредник во хидрометалуршкото прочистување на кобалтот од неговите руди. Тоа е неоргански пигмент и претходник на катализаторите. Кобалт(II) карбонат, исто така, се јавува како редок црвен/розов минерал сферокобалтит.
Подготовка и структура
Се подготвува со комбинирање на раствори на кобалт сулфат и натриум бикарбонат:
Оваа реакција се користи за таложење на кобалт од екстракт од неговите печени руди.
CoCO3 завзема структура како калцит, која се состои од кобалт во октаедрална координативна геометрија.
Реакции
Како и повеќето преодни метални карбонати, кобалт карбонатот е нерастворлив во вода, но лесно е распаѓа во минерални киселини:
Се користи за подготовка на многу комплекси за координација. Реакцијата на кобалт(II) карбонат и ацетилацетонот во присуство на водород пероксид дава трис(ацетилацетонато)кобалт(III).
Загревањето на карбонатот се одвива на типичен начин за калцинирање, освен што производот делумно се оксидира:
Како резултат на Co3O4 се претвора реверзибилно во CoO на високи температури.
Употреба
Кобалт карбонатот е претходник на кобалт карбонил и разни кобалтни соли. Тој е составен дел на додатоците во исхраната бидејќи кобалтот е суштински елемент. Тоа е претходник на сините глазури за керамика, познат во случајот со Delftware.
Поврзани соединенија
Познати се најмалку два кобалт(II) карбонат-хидроксиди: Co2(CO3)(OH)2 и Co6(CO3)2(OH)8·H2O.
Безбедност
Ретко е забележана токсичност. Животните, вклучително и луѓето, бараат траги на кобалт, компонента на витаминот Б12.
Текирдаг
Текирдаг (Tekirdağ) — град во Источна Тракија во Турција и главен град на истоимената провинција. Населението на градот, според податоци од 2009 година е 140.535 жители. Во градот се наоѓаат конузлатите на Бугарија и Унгарија.
Име
Текирдаг во минатото бил познат како Бизанте или Бисанте (Βισάνθη/Βυσάνθη) ) и како Редестос (Ῥαιδεστός). Второто име се користело во византискиот период . Од страна на Османлиите, градот бил нарекуван Родосчук. Од 18 век, градот бил познат како Текфурдаг, врз основа на турскиот збор текфур, што значи „византиски господар“. Со текот на времето, името било променето во Текирдаг, име кое се користи до денес.
Антички период
Историјата на градот Текирдаг датира од околу 4.000 година п.н.е. Градот е основан од грчки колонисти од островот Самос, кои му го дале името Бизанте. Во Анабаза на Ксенофонт, Бизанте е споменат како територија на тракискиот цар Севт, кој му ја понудил на Ксенофонт „најубавата од тврдините крај морето“ како награда за неговите услуги. Многу автори сметаат дека денешната планина Текирдаг е познатата Света планина на Тракијците (Άγιον Όρος), за која зборуваат многу антички автори. Градот исто така се споменува и од страна на Херодот.
Османлиски период
Во османлискиот период градот бил наречен Текфурдаг и бил дел од Румелија, потоа од покраината Капудан Паша, пашалакот Силистра и Одринскиот вилает. Во градот од 1720 до неговата смрт во 1735 живеел во егзил унгарскиот патриот Ференц Ракоци и неговата куќа - архетектурен споменик од 17 век, денеска е претворена во музеј. Музејот денес е во сопственост на унгарската влада и е често посетуван објект од унгарски туристи, заедно со црквата „Света Богородица“, во која се закопани унгарските револуционери, побегнати во градот заедно со својот водач.
Градот долги години бил главно пристаниште на Одринскиот вилает, но со изградбата на железничката линија од Одрин до Дедеагач, градот започнал економски да паѓа. На крајот на 19 и почетокот на 20 век во градот живееле Турци, Грци, Ерменци, Евреи. Во 1905 година населението на градот било околу 35.000, од ​​кои половината биле Грци.
За време на Првата балканска војна градот бил освоен од бугарската армија на 23 октомври 1912 година. Во текот на мировните преговори со Отоманското Царство, Бугарија се обидела да го добие градот како важно пристаниште на Мраморно Море и инсистирала на граница во Тракија по линијата Мидија - Текирдаг. Овие аспирации на бугарската дипломатија не биле прифатени од Русија, која сметала дека градот како дел од околината Цариград, порано или подоцна мора да биде присоединет кон Русија. Градот повторно бил освоен од турскиот башибозук на 1 јули 1913 година по избувнувањето на Втората балканска војна и голем дел од христијанското население - Ерменци и Грци биле принудени да го напуштат.
Турски период
Во 1919 година градот според договорот од Севр, заедно со речиси цела Источна Тракија бил вклучен во составот на Грција, но по поразот на Грција во Грчко-турската војна, градот бил вратен на Турција и целото негово христијанско население го напуштил регионот.
Денеска Текирдаг е местото каде живеат голем број на население бидејќи градот се наоѓа на само два часа возење до Истанбул преку новиот автопат со четири ленти. Селата Сарќој, Мурефте и Кумбаг се особено популарни кај турските туристи. Денеска постојат неколку јавни плажи во близината на Текирдаг. Освен тоа, градот е трговски пристаништен град за земјоделски производи.
Географија
Текирдаг се наоѓа на европскиот дел од северниот брег на Мраморно Море, на 135 километри западно од Истанбул и на стотина километри од границата со Грција. Градот се протега по должината на Мраморно Море на надморска височина од 37 метри, веднаш под планината Текир Даг, која е висока 600 метри. Вкупната површина на областа зафаќа 1,111.53 км2.
Образование
Во Текирдаг се наоѓа Универзитетот Намик Кемал, која бил основан во 2006 година со три факултети. Тој се наоѓа на источниот дел од градот.
NGC 41
NGC 41 — спирална галаксија во соѕвездието Пегаз, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 41 се споменува и како MCG 4-1-39, CGCG 478-42, KUG 0010+217, IRAS 00101+2144.
Откривање
Објектот е откриен на 30 октомври 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 41 е од видот Sc. Видливиот сјај со голо око изнесува 13,7 m, оној во рамките на интервалот од минималната до максималната честота 14,4 m, додека површинскиот сјај изнесува 12,6 m/лм2. NGC 41 има привидни димензии од 0,8' х 0,5'.